**Ізраіль Іосіфавіч Цвайгенбаўм** (руск.: Исраил Иосифович Цвайгенбаум; англ.: Israel Tsvaygenbaum; 1 лютага 1961, Дзербент, Дагестанская АССР, СССР) — савецкі, расійскі і амерыканскі мастак.

Біяграфія
---------

Ізраіль Цвайгенбаўм меў выстаўкі ў Расіі і Злучаных Штатах Амерыкі. Шэраг яго работы знаходзяцца ў гісторыка-археалагічным музеі-запаведніку ў горадзе Дзербент. Многія творы Цвайгенбаўма ў прыватных калекцыях Аўстрыі, Балгарыі, Англіі, Францыі, Галандыі, Ізраіля, Расіі і ЗША.

Цвайгенбаўм нарадзіўся ў Дзербенце, на поўдні Расіі, у адным з самых старажытных гарадоў свету. У горадзе жылі яўрэі па суседстве з пераважна мусульманскім насельніцтвам. Бацькі Цвайгенбаўма яўрэі. Яго бацька быў родам з Бендзін (Польшча). Падчас Другой Сусветнай вайны ён вымушаны быў бегчы ў Савецкі Саюз. Маці Цвайгенбаўма нарадзілася ў Савецкім Саюзе, яна горская яўрэйка.

З 1976 па 1980 Цвайгенбаўм вывучаў мастацтва ў Ізбербашскім Педагагічным вучылішчы ў Ізбербашы. У 1991 годзе ён скончыў мастацка-графічнае аддзяленне Кубанскага дзяржаўнага ўніверсітэта (Краснадар, Расія). У 1987 годзе ў горадзе Дзербент, Цвайгенбаўм арганізаваў таварыства мастакоў, пад назвай *Каларыт*. *Каларыт* мела шмат мастацкіх выстаў у Дзербенце і ў мастацкім галерэі ў Махачкале (Дагестан, Расія). Культура, дынаміка жыцця асяроддзя дзе Цвайгенбаўм вырас і яго яўрэйскае паходжанне глыбока адбіліся ў яго мастацтве. Газета *Дзербенцкія весткі* напісала наступнае аб карцінах Цвайгенбаўма:

> «Тэма адзіноты і тугі, прысутная ў шматлікіх карцінах: *Настальгія*, *Самотны*, *Здранцвелы людзі*… навеяная вобразам бацькі мастака, выхадца з Польшчы … У 1939 годзе ва ўзросце 29 гадоў ён пакінуў яе, каб выратавацца ад карычневай чумы. Усе родныя, што засталіся былі забіты. Кампазіцыя карцін навявае сум, сум.»
> 
> 

У іншым абзацы газеты:

> «Палітра фарбаў карцін умераная або прыглушаная. Гэта — палітра восені. Тут золата бяроз спалучаецца з меддзю лісця дуба, чырвань клёну з чарнатой голых галін.»
> 
> 

У лістападзе 1993 і красавіку 1994 года прайшлі дзве вялікія і апошнія выстаўкі Цвайгенбаўма ў Расіі. Гэта былі дзве персанальныя выстаўкі ў Маскве. Першая адбылася ва Усходняй Галерэі і апошняя *Яўрэйская Рапсодыя* ў Цэнтральным Доме Мастака на Крымскім Вале. Мастак прысвяціў выстаўку *Яўрэйская Рапсодыя* свайму бацьку.

У ліпені 1994 года Ізраіль Цвайгенбаўм і яго сям’я з’ехалі з Расіі, бо жыць у Дагестане стала вельмі небяспечным. Цяпер ён жыве ў Олбані, штат Нью-Ёрк. У ЗША Цвайгенбаўм працягвае працаваць над сваімі карцінамі. Тоны ў яго карцінах прыкметна змяніліся, ён перайшоў з каштанавых тонаў да жаўтлявых. Працягвае працаваць над яўрэйскую тэматыкай.

Подпіс мастака
--------------

Усе карціны, Ізраіль Цвайгенбаўм, падпісваў сваім імем — іўр.: ישראל або ў скарочаным варыянце іўр.: יש, за выключэннем карцін *Хлопчык які вядзе сляпога Анёла* (1997) і *Кветкі* (1998) дзе ён падпісаўся па англійску сваім прозвішчам англ.: Tsvaygenbaum. Падпісваўся Цвайгенбаўм на сваіх карцінах у левым ці ў правым куце. Назвы карцін мастак пісаў на адваротным баку палатна. Пасля іміграцыі ў Злучаныя Штаты, у 1994 годзе, усе назвы карцін, Цвайгенбаўм, пісаў на англійскай мове.

Супрацоўніцтва з іншым мастаком
-------------------------------

"Людзі Дзербент" 1999*«Людзі Дзербент»* 1999
У 2001 г. у Олбані, штат Нью-Ёрк, Цвайгенбаўм пачаў творчае супрацоўніцтва з танцоўшчыцай Джудзі Tрупін. На аснове дзевяці карцін Цвайгенбаўма, Tрупін стварыла танцавальную кампазіцыю. Яны паслужылі асновай для выступлення *Свет у нашых вачах*. У 2002 годзе амерыканская газета *The Record* пісала:

> «Карціны Цвайгенбаўма і танцы Tрупін адлюстроўваюць успаміны пра яўрэйскае жыццё ва Усходняй Еўропе і Расіі і таксама адлюстроўваюць універсальныя тэмы … Цвайгенбаўм прысвяціў „Свет у нашых вачах" людзям яго роднага горада Дзербента. Карціна *Людзі Дзербента*, з’яўляецца адной з дзевяці карцін на якія Tрупін абапіралася ствараючы танцавальную кампазіцыю.»
> 
> 

Іншая амерыканская газета *Daily Gazette* пісала:

> «Выкарыстоўваючы сумесь танца, арыгінальныя сюжэты, свет музыкі і слайдаў, Tрупін … інтэрпрэтавала дзевяць карцін Цвайгенбаўма.»
> 
> 

*Свет у нашых вачах* была паказана ў шэрагу гарадоў у штаце Нью-Ёрка.

Партрэт
-------

Фрагмент карціны д-р Ілізараў 1988«Фрагмент карціны *д-р Ілізараў*» 1988
Карціны Цвайгенбаўма, гэта звычайна, палотны на вобразныя тэмы і нацюрморты, але ён зрабіў і некалькі партрэтаў. Адзін з іх — партрэт хірурга-артапеда, Гаўрыіла Абрамавіча Ілізарава. У 1987 годзе Цвайгенбаўм прыляцеў у расійскі горад Курган, дзе ён правёў 6 дзён з д-р Ілізаравым, каб зрабіць эскізныя накіды. Цвайгенбаўм працаваў над эскізамі ў офісе доктара Ілізарава. Пазней, у 1988 годзе Цвайгенбаўм пісаў у газеце «Сцяг Камунізму» з гэтай нагоды:

> «… Спачатку ён адчуваў сабе не вельмі ўтульна, потым прывык да гэтай ролі, а пасля, у мітусні сваёй справы, увесь сыходзіў у працу і забываў пра маю прысутнасць. Такія хвіліны былі самымі спрыяльнымі для маёй творчасці. На душы рабілася спакойна ад таго, што ён не адчувае майго пільнай погляду падчас параўнання малюнка ў альбоме з яго асобай.» 
> 
> 

Партрэт доктара Ілізарава Цвайгенбаўм выстаўляў у групавой выставе ў Гісторыка-Археалагічным Музеі-Запаведніку ў Дзербенце. Пазней, Цвайгенбаўм падарыў партрэт доктару Ілізараву. Цвайгенбаўм таксама пісаў партрэты акцёраў Горска-яўрэйскага тэатра.

Сям’я
-----

Цвайгенбаўм жанаты на Кацярыне Цвайгенбаўм, дачцэ публіцыста Ягуціла Ізраілавіча Мішыева. У іх трое дачок: Мірвары, Раіса і Эстэр.

Галерэя
-------

* Здранцвелы людзі (1991)Здранцвелы людзі (1991)
* Сляпыя людзі (1992)Сляпыя людзі (1992)
* Танец пакаянне (1992)Танец пакаянне (1992)
* Нявеста (1993)Нявеста (1993)
* Шлях (1997)Шлях (1997)
* Рэзнік з пеўнем (1997)Рэзнік з пеўнем (1997)
* Нявеста I (1997)Нявеста I (1997)
* Хлопчык які вядзе сляпога Анёла (1997)Хлопчык які вядзе сляпога Анёла (1997)
* Дуэт (2000)Дуэт (2000)
* Абрагам і Ісак (2001)Абрагам і Ісак (2001)
* Залаты Збан (2001)Залаты Збан (2001)
* Ружы (2002)Ружы (2002)

Зноскі
------

1. ↑  Дзве графічныя працы: «Сарказм лёсу» і «Смутак народа»
2. 1 2  Біяграфія Ізраіля Цвайгенбаўма
3. ↑  Сцяг камунізму — «Сустрэча Музыка», І. Цвайгенбаўм, 1 снежня, 1988. — С. 4.
4. 1 2  Сцяг камунізму — «Гасціныя мастацкай творчасці», Б. Мінаяў
5. ↑  Сцяг камунізму — Выстава «Kаларытa», С. Лыкава
6. ↑  Сцяг камунізму — «мацнець Сувязі», С. Лыкава
7. ↑  Сцяг камунізму — Прадстаўляе «Каларыт», 1987
8. 1 2  Дзербенцкія весткі — «Яўрэйская Рапсодыя», М. Мататова. 6 мая, 1994. — С. 4.
9. ↑  Ватан — «Філасофія жыцця», М. Мататова. 14 снежня 1993. — С. 3.
10. ↑  Ватан — «Яўрэйская Рапсодыя», М. Мататова. 13 мaя, 1994. — С. 3.
11. ↑  Леанід Бабушкін — «Яўрэйская Рапсодыя», Масква, 1994
12. 1 2  Газета Hudson River Sampler (CC) — «Свет у нашых вачах, мастак Ізраіль Цвайгенбаўм і танцоўшчыца Джудзі Tрупін сумесна прадстаўлялі праграму ў сталічным рэгіёне», Лістапад 2002. С. 12.
13. ↑  Газета Jewish World News — «… Tрупін — харэограф, пісьменнік і танцоўшчыца, чые працы былі заўважаны ў ЗША і ў Еўропе», лістапад 2002
14. ↑  Газета Metroland — «Свет у нашых вачах», 21-27 лістапада, 2002. С. 41.
15. ↑  Газета The Record — «Танцоўшчыца Джудзі Tрупін і мастак сфарміравалі ўнікальную сувязь», 12 снежня 2002
16. ↑  Газета Daily Gazette — «Джудзі Tрупін праз „Свет у нашых вачах" інтэрпрэтуе карціны Цвайгенбаўма», 20 лістапада, 2002
17. ↑  Газета Jewish World News — «Спалучэнне выяўленчага мастацтва і танца», лістапад 2002.
18. ↑  Сцяг камунізму — «Сустрэча з доктарам Ілізаравым», І. Цвайгенбаўм. 17 снежня 1988. С. 4.

Спасылкі
--------

|  |  |
| --- | --- |
| commons: | Ізраіль Іосіфавіч Цвайгенбаўм на Вікісховішчы |

* Сайт Ізраіля Цвайгенбаўма

|  |  |
| --- | --- |
| ⚙️   У сацыяльных сетках | Твітэр |
| Фота, відэа і аўдыё | Instagram |
| Нарматыўны кантроль | ISNI: 0000 0004 9416 7636 · LCCN: n2021009196 · VIAF: 2018161392910358480000 · ULAN: 500512463 |